Thomas Mann

Thomas Mann tir germanavaf suterotik. Ba 06/07/1875 koe Lübeck koe guazafa dolekikafa yasa koblir. Kaiki awalkera ke gadikye ko München mallapir aze koe ravaldurazolosta kobar aze felur.

Malfis va glastikeem, Thomas Mann tiyir taneemaf vrutasik va lubera ke intafa anameda is yona izvafa ropplekura. Tuke warzotak taneon zo katcalar. Radimi koyara ko Italia do Heinrich berikye, va berpot icde intafa yasa suter. Buddenbrook berpot bak 1901 zo sanegar ise vabdu suterotafo kaatoexo va in burer. Wetce "tana pulotaca ke saref suteroteem" di zo krupter. Watsa va titolera ke glastikeem tir stas fem va inaf grabom. Bak 1912 Der Tod in Venedig warzot aotces va glastafa tamava do yanbagustuca awir. Bak 1924, vola ke antiaf yanbik is aneyara va olkafa tama va Der Zauberberg berpot remayzanudad.

Bak 1929 in va Nobel Suterotafo Poradro kazawar. Ostik, Thomas Mann kotviele askiyir da vil icde gaderopafa debala ke vo kotviele zo gruper. Tulon, bak titara ke Nazi pakoikeem ganon zo lyumar. Nume bak 1933 ba korotiwera ke Hitler va Germana bulur. Radimi jonvielera koe Franca, bak 1938 ko Tanarasokeem inkewer lize va amerikaf vedeyot narar. Koe Princeton konaktandon taver ise va yon kevtorkevaf suteks is Doktor Faustus berpot icde wiiskuca ke Germanikeem sanegar.

In koe Tanarasokeem abrotcion bliyir aze ko Europa dimlapiyir. Koe Kilchberg poke Zürich koe Swiza ba 12/08/1955 awalker.

|style="vertical-align: top;"|

|}

Mann (Thomas)
Mann (Thomas)
Mann (Thomas)
Mann (Thomas)
Mann (Thomas)
Mann (Thomas)